
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση κήρυξης αρχαιολογικού χώρου οχύρωσης Γαλαξει- 

δίου και καθορισμός ζώνης Προστασίας του . 1 

Καθορισμός ναυλολογίου δικύκλων . 2 

Καθορισμός ναυλολογίου ... . 3 

Καθορισμός ναυλολογίου . 4 

Κύρωση Συλλογικής Σύμβασης Πληρωμάτων Ρυμουλκών Λιμένων 

Εσωτερικού. 5 

Σύσταση ίδιου Νομικού Προσώπου με το όνομα «72η Σχολική Επι¬ 
τροπή 5ου - 2ου Δημοτικού και 67ου Νηπιαγωγείου» στη Νο¬ 
μαρχία Αθηνών. 6 

Σύσταση ίδιου Νομικού Προσώπου με το όνομα «70η Σχολική Επι¬ 
τροπή 123όυ Δημοτικού» στη Νομαρχία Αθηνών. 7 

Σύσταση ίδιου Νομικού Προσώπου με το όνομα «71η Σχολική Επι¬ 
τροπή 88ου Νηπιαγωγείου» στη Νομαρχία Αθηνών. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1/Φ10/51350/2132/π.ε· (1) 


Συμπλήρωση κήρυξης αρχαιολογικού χώρου οχύρωσης Γαλαξειδίου 
και καθορισμός ζώνης Προστασίας του. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το^'Ί. 1558/85/ΦΕΚ 137/τ.Α' «Περί Κυβερνήσεως και Κυβερ¬ 
νητικών Οργάνων. 


2. Τις διατάξεις του Κ.Ν. 5351/32 «Περί Αρχαιοτήτων». 

3. Την ομόφωνη γνωμοδότηση του Τοπικού Συμβουλίου Μνημείων 
Στερεάς Ελλάδος, αποφασίζουμε: 

Συμπληρώνουμε την ΥΠΠΟ/ΑΡΧ/ΑΙ/ΦΙΟ/ 47354/1784/ 
27.9.85/ΦΕΚ 641/τ.Β’/ 25.10.85, ΦΕΚ 527/Β/23987 απόφαση 
με την οποία χαρακτηρίστηκε το Γαλαξείδι ως αρχαιολογικός χώρος 
και για λόγους προστασίας, «ανάδειξης και προβολής του αρχαιολογικού 
χώρου της οχήρωσής του ορίζουμε ζώνη προστασίας του. Στο συνημ¬ 
μένο απόσπασμα ρυμοτομικού σχεδίου της πόλης η πορεία των σωζόμε- 
νων ορατών λειψάνων του τείχους δηλώνεται με μαύρη συνεχόμενη 
γραμμή και με μαύρη διακεκομμένη η πιθανή πορεία του. Η ζώνη προ¬ 
στασίας περιλαμβάνει τρία (3) μέτρα εκατέρωθεν της πορε'κας του τεί¬ 
χους (ορατής και νοητής) και δηλώνεται με απλή διαγράμμιση. Με την 
ίδια διαγράμμιση δηλώνονται και τμήματα των οικοπέδων στα οποία 
σώζονται σημαντικά λείψανα της οχύρωσης, ενώ με χιαστί διαγράμ¬ 
μιση δηλώνονται τα ακίνητα που έχουν ήδη απαλλοτριωθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

Αριθ. 1321.1/6/90 (2) 

Καθορισμός ναυλολογίου δικύκλων. 

Ο ΑΝΑΠΛ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


2. Η ισχύς της απόφασης αρχίζει από την δημοσίευσή της στην Εφη¬ 
μερίδα της Κυβέρνησης. 

Η παρούσα να δημοσιευθεί στην Εφημερίδα της Κυβερνήσεως. 


Έχοντας υπόψη: 

α. Την από 10.4.90 αίτηση της Κοινοπραξίας Ε/Β ΣΑΡΩΝΙΚΟΤ 
«ΠΟΣΕ1ΔΩΝ». 

β. Την ΩΠ 121220/8/87 διαταγή ΤΕΝ/ΔΑΚ 3. 

γ. Το από 13/30.5.90 πρακτικό ΓΕΑΣ. 

δ. Τις διατάξεις του άρθρου 178 ΝΔ 187/73 «περί ΚΔΝΔ», αποφα¬ 
σίζουμε: 

1. Καθορίζουμε ναύλους δικύκλων ως εξής: 

Α. Δίκυκλα μέχρι 250<χ ναύλος ίσος με το 15% του ναύλου επιβα¬ 
τηγών οχημάτων Α' κατηγορίας. 

Β. Από 251οο και πάνω ναύλος ίσος με το 20% του ναύλου επιβατη¬ 
γών οχημάτων Α’ κατηγορίας. 

2. Η ισχύς της Απόφασης αρχίζει από την δημοσίευσή της. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 22 Ιουνίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


♦ 


Αριθ. 1321.1/9/90 

Καθορισμός ναυλολογίου. 


(3) 


Ο ΑΝΑΠΛ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

α. Τις διατάξεις του άρθρου 178 του Ν.Δ. 187/73 «περί ΚΔΝΔ». 
β. Την από 5.3.90 αίτηση του ΧΑΡΑΛΑΜΠΟΥ Μ. ΒΛΑΧΟΥ, 
γ. Το αριθμ. 13/30.5.90 πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

δ. Την αριθμ. ΩΠ 281049/3/90 διαταγή ΥΕΝ/ΔΘΣ β’, αποφασί¬ 
ζουμε: 

1. Καθορίζουμε ναύλους οχημάτων μεταξύ των λιμένων Λαυρίου - 
Σύρου ως εξής: 

ΟΧΗΜΑΤΑ 


ΓΡΑΜΜΗ Α' Κατηγ. Β’ Κατηγ. Φ/Γ ανά μ. 


ΛΑΥΡΙΟ-ΣΥΡΟ 5.600 7.475 1.720 

2. Η ισχύς της απόφασης αρχίζει από την δημοσίευσή της στην Εφη¬ 
μερίδα της Κυβέρνησης. 

Η παρούσα να δημοσιευθεί στην Εφημερίδα της Κυβερνήσεως. 
Πειραιάς, 22 Ιουνίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 1321.1/7/90 (4) 

Καθορισμός ναυλολογίου. 

Ο ΑΝΑΠΛ. ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την από 25.9.89 αίτηση του Κ.Δ. ΦΑΡΑΩ, 
β) Την ΩΠ. 031325/06/88 διαταγή ΥΕΝ/ΔΑΚ3. 
γ) Το αριθμ. 13/30.5.90 πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

δ) Τις διατάξεις του άρθρου 178 ΝΔ 187/73 «Περί ΚΔΝΔ», αποφα¬ 
σίζουμε: 

1. Καθορίζουμε ναύλους επιβατών και οχημάτων μεταξύ των Λιμέ¬ 
νων ΖΑΚΥΝΘΟΥ-ΚΑΤΑΚΩΛΟΥ ως κατωτέρω: 


ΕΠΙΒΑΤΕΣ ΟΧΗΜΑΤΑ 

ΓΡΑΜΜΗ Γ ΘΕΣΗ Α’ Κατ. Β’ Κατ. Φ/Γ αναμ. 


ΖΑΚΥΝΘΟ-ΚΑΤΑ- 

ΚΩΛΟ 624 2.933 3.955 699 


Πειραιάς, 22 Ιουνίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 2324.13/5/90 (5) 

Κύρωση Συλλογικής Σύμβασης Πληρωμάτων Ρυμουλκών Λιμένων 
Εσωτερικού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις των άρθρων 1 παρ. 1 και 5 του Α.Ν. 3276/1944 
«περί Συλλογικών Συμβάσεων εν τη ναυτική εργασία» όπως έχει τροπο¬ 
ποιηθεί και ισχύει σήμερα. 

β. Το αριθ. 30/15.3.90 έγγραφο της Πανελλήνιας Ένωσης Πλη¬ 
ρωμάτων Ρυμουλκών και Ναυαγοσωστικών με το οποίο υποβλήθηκε 
για κύρωση η από 14.3.90 Συλλογική Σύμβαση Εργασίας πληρωμά¬ 
των Ρυμουλκών. 

γ. Το αριθ. 52/8.5.90 έγγραφο της Πανελλήνιας Ένωσης Πληρω¬ 
μάτων Ρυμουλκών και Ναυαγοσωστικών με το οποίο υποβάλλεται το 
από 19.4.90 έγγραφο της Ένωσης Πλοιοκτητών Ρυμουλκών και 
ναυαγοσωστικών πλοίων Σαρωνικού. 

δ. Την αριθ. Υ 1086/23.5.90 (ΦΕΚ 334 Β/90) Απόφαση Πρωθυ¬ 
πουργού, περί καθορισμού αρμοδιοτήτων του Αναπληρωτή ΥΕΝ, απο¬ 
φασίζουμε: 

1. Την κύρωση της συλλογικής Σύμβασης Εργασίας Πληρωμάτων 
Ρυμουλκών Λιμένων Εσωτερικού, το κείμενο της οποίας υπογράφηκε 
στις 14.3.90 από τους νόμιμούς εκπροσώπους της Ένωσης Πλοιοκτη¬ 
τών Ρυμουλκών και Ναυαγοσωστικών και της Πανελλήνιας Ένωσης 
Πληρωμάτων Ρυμουλκών και Ναυαγοσωστικών. 

2. Η ισχύς της Συλλογικής Σύμβασης που κυρώνεται με την πα¬ 
ρούσα απόφαση αρχίζει από την 1η Ιανουάριου 1990 και λήγει την 31η 
Δεκεμβρίου 1990 θα ισχύσει δε για ένα ακόμη'χρόνο αν δεν καταγγελ¬ 
θεί στο μεταξύ από κάποιον από τους συμβαλλόμενους. 

Η παρούσα με κείμενο της κυρούμενης Συλλογικής Σύμβασης να δη- 
μοσιευθούν στην Εφημερίδα της Κυβέρνησης. 

Πειραιάς, 9 Ιουνίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΗΡΩΜΑΤΩΝ ΡΥΜΟΥΛΚΩΝ 
Εν Πειραιεί σήμερον την Μην Μαρτίου 1990 οι παρακάτω αναφερό- 
μενοι: 1) Ν. Α. ΤΣΑΒΛΙΡΗΣ ΚΑΙ ΛΟΥΚΑΣ I. ΜΑΤΣΑΣ, Πρόεδρος 
και Γ ενικός Γ ραμματέας, αντιστοίχως, της Ενώσεως Πλοιοκτητών Ρυ¬ 
μουλκών και Ναυαγοσωστικών και 2) ΣΠΥΡΙΔΩΝ ΚΑΤΣΑΚΟΣ και 
ΜΙΧΑΗΛ ΜΟΝΙΟΥΔΗΣ, Πρόεδρος και Γενικός Γραμματέας, νόμιμοι 
εκπρόσωποι του εδρεύοντος στον Πειραιά Επαγγελματικού Ναυτεργα- 
τικού Σωματείου «ΠΑΝΕΛΛΗΝΙΟΣ ΕΝΩΣΙΣ ΠΛΗΡΩΜΑΤΩΝ ΡΥ¬ 
ΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ», ειδικά προς τούτο άπαντες 
εξουσιοδοτημένοι, συνεφώνησαν τα ακόλουθα, ως προς τους όρους και 
τις αμοιβές των πληρωμάτων των Ρυμουλκών. 


Άρθρον 1. 

ΜΙΣΘΟΣ: 

1. Το Μισθολόγιο των πληρωμάτων των πάσης φύσεως Ελληνικών 
Ρυμουλκών των ιδιωτικών επιχειρήσεων, καθορίζεται κατά μήνα ως 
κατωτέρω: 

1. Κυβερνήτης δρχ. 126.745 

2. Μηχανικός δρχ. 126.014 

3. Υφιστάμενος Μηχανικός δρχ. 107.396 

4. Ναύκληρος δρχ. 107.396 

5. Ναύτης δρχ. 98.871 

6. Λιπαντής δρχ. 100.288 

7. Θερμαστής δρχ. 100.288 

δ. Ναυτόπαις δρχ. 59.063 

Εις το ανώτερο μισθολόγιο έχει ενσωματωθή το εκ 5% επί του βασι- 

κού μισθού επίδομα πολυετούς υπηρεσίας το προβλεπόμενο εκ του άρ¬ 
θρου της προϊσχυσάσης Συλλογικής Συμβάσεως, το οποίο εφεξής κα- 
ταργείται. Μελλοντική αναβίωση του επιδόματος τούτου ή συμφωνία 
προς παροχή παρεμφερούς επιδόματος συνδεόμενου με τον χρόνο υπη¬ 
ρεσίας θα συνεπάγεται αντίστοιχη μείωση του μισθολογίου κατά το 
ποσό του επιδόματος. 

2. (α) Οι εργοδότες αναλαμβάνουν την υποχρέωση: 

1. Να χορηγούν στα μέλη του πληρώματος των Ρυμουλκών τους βε¬ 
βαιώσεις που να πιστοποιούν ότι οι αποδοχές τους προέρχονται από 
δραχμοποίηση ελεύθερου συναλλάγματος που εκχώρησαν σ’ αυτούς 
(τους εργοδότες οι διαχειριστές των πλοιοκτητών ή οι πράκτορες των 
πλοίων που εξυπηρέτησαν κατά το διάστημα που καλύπτει η χορηγου- 
μένη βεβαίωση. 

2. Και να προβαίνουν στην αντίστοιχη με τις αποδοχές τους εκχώ¬ 
ρηση συναλλάγματος στους ενδιαφερομένους ναυτικούς τους. 

(β) Αυτονόητο είναι ότι η εκχώρηση θα γίνει εφ’ όσον υφίσταται λο¬ 
γαριασμός ελεύθερου συναλλάγματος στην Τράπεζα της Ελλάδος από 
την παραπάνω πηγή. 

3. Το ημερομίσθιο για τον υπολογισμό της άδειας καθώς και για 
κάθε άλλη περίπτωση που προβλέπεται απ’ την παρούσα Σύμβαση κα¬ 
θορίζεται στο 1/25 του βασικού μισθού. 

Άρθρον 2. 

Επιδόματα 

Τα πληρώματα των ρυμουλκών δικαιούνται επιδόματα κάθε μήνα 
ως κατωτέρω: 

1. Επίδομα φθοράς ιματισμού που ορίζεται σε τρεις χιλιάδες επτακό¬ 
σιες δώδεκα (3.712 δρχ.) το μήνα, για τους καπετάνιους και Μηχανι¬ 
κούς και τρεις χιλιάδες οκτακόσιες εβδομήντα έξι (3.876 δρχ.) για τα 
υπόλοιπα μέλη του πληρώματος. 

2. Επίδομα μερικής τροφοδοσίας που ορίζεται σε επτά χιλιάδες είκοσι 
(7.020 δρχ.) το μήνα για τους Καπετάνιους και Μηχανικούς και επτά 
χιλιάδες τριακόσιες τριάντα δύο (7.332 δρχ.) για τα υπόλοιπα μέλη του 
πληρώματος, εργαζόμενους στην περιοχή λιμένος Πειραιώς, κατ’ άτο- 
μον. 

3. Ειδικό επίδομα εκ χιλίων εκατό σαράντα (1.140 δρχ.) για Καπε¬ 
τάνιους και Μηχανικούς και χιλίων εκατό εβδομήντα (1.170 δρχ.) για 
τα υπόλοιπα μέλη του πληρώματος. 

Τα ανωτέρω επιδόματα πλην του ιματισμού, και ειδικού επιδόματος 
θα καταβάλλονται και στα δώρα, άδειες, ασθένεια ή ατύχημα. 

Άρθρον 3. 

Όροι παροχής εργασίας 

1. Καθημερινή εργασία: 

α) Τα πληρώματα των ρυμουλκών θα εργάζονται επί οκτώ συνεχείς 
ώρες την ημέρα σε βάρδιες που θα διαδέχεται η μία την άλλη από Δευ¬ 
τέρα μέχρι Παρασκευή, του Σαββάτου και της Κυριακής θεωρουμένων 
ως ημερών αργίας. 

β) Η αλλαγή των βαρδιών κάθε εβδομάδα συμπεριλαμβανομένων 
και του Σαββάτου και της Κυριακής, είναι υποχρεωτική ώστε να γίνεται 
δίκαιη κατανομή ημερήσιας και νυκτερινής εργασίας. 

γ) Είναι υποχρέωση των εργοδοτών, για να έχουν το δικαίωμα υπε- 
ρωριακής απασχόλησης των πληρωμάτων, να διατηρούν μόνιμα επαν¬ 
δρωμένα ρυμουλκά με βάρδιες ως κατωτέρω: 

1. Εταιρείες ή πλοιοκτησία με ένα (1) Ρυμουλκό, δύο (2) βάρδιες. 

2. Εταιρείες ή πλοιοκτησία με δύο (2) Ρυμουλκά, ένα (1) Ρυμουλκό 
με τρεις (3) βάρδιες. 

3. Εταιρείες ή πλοιοκτησία με τρία (3) ή περισσότερα Ρυμουλκά, ένα 
(1) Ρυμουλκό με τρεις (3) βάρδιες και δύο (2) Ρυμουλκά με δύο (2) βάρ¬ 
διες. 

4. Σε περίπτωση Κοινοπραξίας ή συνεργασίας Εταιρειών, εάν ο αριθ¬ 
μός αυτών είναι μέχρι τρεις (3), ισχύουν οι παραπάνω αναλογίες σε βάρ¬ 
διες για κάθε Εταιρεία. Εάν ο αριθμός αυτών είναι μεγαλύτερος των 
τριών (3) η υποχρέωσή τους περιορίζεται συνολικά και ανεξάρτητα με 
τον αριθμό αυτών σε τρία (3) Ρυμουλκά με τρεις βάρδιες και έξ (6) Ρυ¬ 
μουλκά με δύο (2) βάρδιες. 

Αυτονόητο είναι ότι στην περίπτωση που η Κοινοπραξία ή Συνεργα¬ 
σία δεν διαθέτει ανάλογα αριθμό Ρυμουλκών για επάνδρωση με βάρ¬ 
διες, όπως προσδιορίζονται παραπάνω, ότι για κάθε Εταιρεία της Κοι¬ 
νοπραξίας θα ισχύει η υποχρέωση να έχουν βάρδιες, όπως ορίζεται πα¬ 
ραπάνω για τις μεμονωμένες Εταιρείες. 


δ) Ώρα ενάρξεως εργασίας της πρώτης βάρδιας ορίζεται η 06.00 
για το καλοκαίρι και 07.00 για τον χειμώνα. 

Καλοκαίρι θεωρείται από 1 Απριλίου μέχρι 31 Οκτωβρίου και χει¬ 
μώνας από 1 Νοεμβρίου μέχρι 31 Μαρτίου. 

2. Εργασία κατά το Σάββατο: 

Αναγνωρίζεται η υποχρέωση των πληρωμάτων όπως εργάζονται 
κατ’ απόλυτη σειρά τα Σάββατα επί 7ωρον, εφ’ όσον τους ζητηθεί τούτο 
κατά την λήξη της εργασίας της προηγουμένης ημέρας, αμοιβόμενα 
υπερωριακώς ως στο άρθρο 4 ορίζεται, μη δικαιούμενα αντιστοίχου 
ημέρας αναπαύσεως. 

3. Εργασία κατά Κυριακάς και Εορτάς: 

α) Αναγνωρίζεται επίσης ότι είναι υποχρέωση των πληρωμάτων 
λόγω της φύσεως της εργασίας, να εργάζονται κατ’ απόλυτη σειρά τις 
Κυριακές και Εορτές επί 7ωρον, εφ’ όσον τους ζητηθεί τούτο κατά τη 
λήξη της εργασίας της τελευταίας εργάσιμης ημέρας. Προς το σκοπό 
αυτό κάθε εργαζόμενος υποχρεούται να εργάζεται κάθε δεύτερη Κυ¬ 
ριακή, αποκλεισμένης της επί δύο συνεχείς Κυριακές απασχόλησης. Για 
κάθε Κυριακή που εργάζεται πέρα της οριζομένης κατωτέρω έξτρα 
αμοιβής, δικαιούται και μία εργάσιμη ημέρα ανάπαυση κατά την αμέ¬ 
σως επομένη εβδομάδα. 

β) Στην περίπτωση που λόγω έκτακτης ανάγκης εργαζόμενος απα¬ 
σχοληθεί δύο συνεχείς Κυριακές, η απασχόληση κατά τη δεύτερη Κυ¬ 
ριακή θεωρείται και αμοίβεται σαν υπερωριακή. 

Επίσης στην περίπτωση που δεν δοθεί εργάσιμη ημέρα ανάπαυσης 
(ρεπό), κατά τη διάρκεια της επόμενης Κυριακής που εργάστηκε εβδο¬ 
μάδας, η απασχόληση κατά την τελευταία εργάσιμη ημέρα θα αμοίβε- 
ται υπερωριακά. 

γ) Οι κατωτέρω αναφερόμενες εορτές είναι αργίες και οι εργαζόμενοι 
κατ’ αυτές δικαιούνται έξτρα αμοιβής: 

1. Η 1η του έτους - 2. Η Ημέρα των Θεοφανείων - 3. Η Καθαρά 
Δευτέρα - 4. Η 25η Μαρτίου - 5. Η Μεγάλη Παρασκευή - 6. Η εορτή 
του Αγίου Γεωργίου - 7. Η Δευτέρα του Πάσχα - 8. Η 1η ΜαΤου - 9. 
Η εορτή της Αναλήψεως - 10.Η 15η Αυγούστου- 11.Η 14η Σεπτεμ¬ 
βρίου - 12. Η 28η Οκτωβρίου - 13. Η εορτή του Αγίου Νικολάου - 
14. Η Ημέρα των Χριστουγέννων - 15. Η 2α Ημέρα τών Χριστουγέν¬ 
νων και 16. Η ανεγνωρισμένη ως ημέρα αργίας τοπική του Ελληνικού 
λιμένος που ευρίσκεται το Ρυμουλκό. 

4. Υπερωριακή εργασία. 

α. Για την αντιμετώπιση του προβλήματος της ανεργίας και κατά τη 
διάρκεια ισχύος της παρούσης συλλογικής σύμβασης εργασίας, απαγο¬ 
ρεύεται η υπερωριακή απασχόληση των Πληρωμάτων των Ρυμουλ¬ 
κών, των εργαζομένων εντός της ακτίνας δράσης των Λιμένων Πει¬ 
ραιώς και Θεσσαλονίκης, όπως αυτή περιγράφεται στο άρθρο 5 παρ. γ' 
της Σ.Σ.Ε. Εάν κάθε Εταιρεία, πλοιοκτησία, κοινοπραξία ή συνεργασία 
δεν διαθέτει μόνιμα επανδρωμένα με βάρδιες Ρυμουλκά, όπως έχει υπο¬ 
χρέωση από το άρθρο 3 παρ. 1 εδάφ. γ’ της παρούσης συλλογικής σύμ¬ 
βασης εργασίας. 

β. Διευκρινίζεται ότι ώρα έναρξης της πρώτης από τις εναλλασσόμε¬ 
νες βάρδιες ή της μοναδικής κάθε Ρυμουλκού, ορίζεται η 06.00 ή 
07.00 ανάλογα με την εποχή, όπως και στο άρθρο 3 παρ. 1 εδ. δ' ορίζε¬ 
ται. 

γ. Για την τήρηση των προηγουμένων διατάξεων, οι πλοιοκτήτες 
υποχρεούνται να υποβάλλουν στην Λιμενική Αρχή κατάσταση με τον 
αριθμό των Ρυμουλκών που έχουν σε υπηρεσία κατά Εταιρεία, πλοιο¬ 
κτησία ή Κοινοπραξία ή Συνεργασία και τον αριθμό των βαρδιών που 
απασχολούν και τις τυχόν μεταβολές. 

δ. Οι παραβάτες του παρόντος θα διώκονται κατά τις διατάξεις του 
Α.Ν. 3276/44 «περί συλλογικών συμβάσεων στη Ναυτική Εργασία», 
όπως αυτός ισχύει σήμερα. 

ε. Στις περιπτώσεις που επιτρέπεται η υπερωριακή απασχόληση των 
πληρωμάτων, εάν τους ζητηθεί να εργασθούν πέραν του οριζομένου για 
κάθε ημέρα ωραρίου, υπάρχει υποχρέωση προσφοράς πρόσθετης εργα¬ 
σίας (υπερωρίας) που δεν μπορεί όμως να υπερβαίνει τις 4 ώρες την 
ημέρα και τις 40 πραγματικές ώρες εργασίας το μήνα για το λιμάνι του 
Πειραιά και της Θεσσαλονίκης. 

στ. Σε εξαιρετικές περιπτώσεις έκτακτης κίνησης η υπερωριακή απα¬ 
σχόληση μπορεί να παραταθεί και πέραν του 4ώρου. 

ζ. Επίσης σε έκτακτες περιπτώσεις οι εργοδότες μπορούν να ζητή¬ 
σουν την έναρξη της πρωινής βάρδιας την 05.00 τα δε πληρώματα δι- 
καιοιύνται αναλόγου ενωρίτερον αποχωρήσεως ή υπερωριακής αμοιβής 
για τις πλέον του κανονικού ωραρίου ώρες. 

7. Στην περίπτωση που η έναρξη ή λήξη της εργασίας συμπέσει με- 

ταξΰ των ωρών 24.00 - 5.00 θα καταβάλλεται σε καθένα του πληρώ¬ 
ματος οδοιπορικά. 

Άρθρον 4. 

Υπολογισμός έξτρα αμοιβών 

α. Δια 7ωρο εργασία στο λιμάνι ή στο ταξίδι κατά τις Κυριακές και 
εορτές καταβάλλεται έξτρα αμοιβή ίση με το 75% του 1/25 του βασι¬ 
κού μισθού της ημέρας υπολογιζομένης από 00.000 μέχρι 24.00, 

β. Η αποζημίωση για κάθε ώρα υπερωριακής εργασίας ορίζεται σε 
1/173 του βασικού μισθού προσαυξημένου κατά 50% δια τις πρώτες 4 
ώρες με προσαύξηση σε 100% (διπλή) για τις πέρα των τεσσάρων. 

γ. Η ανωτέρω για κάθε ώρα υπερωρίας αποζημίωση προσαυξάνεται 
επί πλέον κατά 75% τα Σάββατα, Κυριακές και εορτές. 

δ. Για νυκτερινή εργασία από 22.00 - 26.00 το βασικό ωρομίσθιο 
θα προσαυξάνεται κατά 5%. 

ε. Σε περίπτωση που συμπίπτουν περισσότερες της μιας προσαυξή¬ 
σεις θα υπολογίζονται χωριστά και αθροιστικά στο βασικό ημερομίσθιο 
ή ωρομίσθιο. 

στ. Κατά τον χρόνο ισχύος της παρούσης Συλλογικής Συμβάσεως 
για τον υπολογισμό μόνο της υπερωριακής απασχόλησης και της έξτρα 
αμοιβής δεν λογίζεται η ενσωμάτωση των πολυετιών στον βασικό μισθό 
αλλά μόνο η αύξηση του 14% και 17% για Κυβερνήτες/Μηχανικούς 
και λοιπά πληρώματα αντίστοιχα. 

Άρθρον 5. 

Έδρα - βάσεις - περιοχές λιμένων 

α. Εδρα των Ελληνικών Ρυμουλκών δια την εφαρμογήν των όρων 
της παρούσης Συλλογικής Σύμβασης, ορίζεται ο Πειραιάς και η Θεσσα¬ 
λονίκη. 

β. Όλοι οι εκτός περιοχής λιμένος Πειραιώς και Θεσσαλονίκης λιμέ¬ 
νες, θεωρούνται βάσεις. 

γ. Η περιοχή λιμένος Πειραιώς ορίζεται σε ακτίνα 30 Ν/Μ.από τον 
Κεντρικό λιμένα με όλβυς τους εντός αυτής συμπεριλμαβανομένους λι¬ 
μένες, ακτές, εγκαταστάσεις κ.λπ. Για όλα τα άλλα λιμάνια της χώρας 
ορίζεται ως περιοχή του λιμένα της βάσεως ακτίνα 15 Ν/Μ. 

δ. Σε περίπτωση αλλαγής της βάσεως του ρυμουλκού το συνδεόμενου 
με την αλλαγή ταξίδι θεωρείται συνέχεια της εργασίας του λιμένος. 

ε. Προκειμένου περί του λιμένος Πειραιώς, δια την μεταφορά των 
πληρωμάτων μεταξύ αγκυροβολιού των Ρυμουλκών και της προ της 
Κεντρικής αγοράς του Λιμένος Πειραιώς προκυμαίας, οι ιδιοκτήτες των 
Ρυμουλκών υποχρεούνται όπως διαθέτουν κατάλληλο πλωτό ή χερσαίο 
μέσον. 

Άρθρον 6. 

Γενικές υποχρέωσεις πληρωμάτων 

α. Οι Κυβερνήτες των ρυμουλκών έχουν υποχρέωση να κινούν τα ρυ¬ 
μουλκά σύμφωνα και αποκλειστικά με τις εντολές που λαμβάνουν από 
την Διεύθυνση. Στα πλαίσια δε αυτών των εντολών να παίρνουν πρωτο¬ 
βουλία για την όσο το δυνατόν καλύτερη εκτέλεση της εργασίας, έχουν 
την ευθύνη για την συντήρηση των σκαφών κατά τις ώρες της απραξίας 
γενικά, ασκούν εποπτεία επί του πληρώματος έχοντες βαρύνουσα 
γνώμη για την επιλογή. 

β. Η καλή συντήρηση του Μηχανοστασίου είναι του Προϊσταμένου 
αυτού, κατά τα ανωτέρω αναφερόμενα και σε συνεννόηση με τον Κυβερ¬ 
νήτη. Το προσωπικό της μηχανής όταν του ζητηθεί από την Πλοιοκτή- 
τρια Εταιρεία να κάνει και τον καθορισμό των καζανιών, καθαρισμό των 
τούμπων ή καπνοθαλάμων ή την επισκευή Κυρίων Μηχανών, ηλεκτρο¬ 
μηχανών, αντλιών, κομπρεσέρ κ.λπ ή τον καθαρισμό Ψυγείων ή Δεξα¬ 
μενών, δικαιούται ιδιαίτερη αμοιβή που καθορίζεται με κοινή συμφω¬ 
νία. 

γ. Γενικά υποχρέωση όλου του πληρώματος είναι η σωστή εκτέλεση 
της εργασίοις και η πρόθυμη εκτέλεση των εντολών της Διεύθυνσης για 
την κάλυψη των αναγκών των λιμένων όλο το 24ωρο και την εξυπηρέ¬ 
τηση εκτάκτων αναγκών (παροχή βοήθειας - πυρκαϊάς κ.λπ) και φυ¬ 
σικά πάντοτε σύμφωνα με τους όρους της παρούσης Συλλογικής Σύμβα- 
σης. 

δ. Δεν υπάρχει ευθύνη του Κυβερνήτη για την ασφάλεια του ρυμουλ¬ 
κού μετά την λήξη εργασίας, αφού φυσικά δεν παραλείψει να δέσει αυτό 
καλά και να λάβει όλα τα απαραίτητα μέτρα για την ασφάλειά του. Στα 
ρυμουλκά με βάρδιες οι ευθύνες για την καλή συντήρηση τόσο του σκά¬ 
φους, όσο και της μηχανής, δεν είναι κοινές για τους υπεύθυνους όλων 
των βαρδιών. 


ε. Στην περίπτωση απρόβλεπτου ακινητοποίησης ρυμουλκού λόγω 
ζημίας ή άλλης αιτίας ή λόγω ανάγκης κίνησης άλλων ρυμουλκών από 
τα προγραμματισμένα, οι ιδιοκτήτες μπορούν να ζητήσουν και τα πλη¬ 
ρώματα πρέπει να δεχθούν να μετατεθούν από ρυμουλκό σε ρυμουλκό 
της ίδιας Εταιρείας, είτε σαν σύνολο είτε μεμονωμένα, προσωρινά ή μό¬ 
νιμα, χωρίς να θίγονται τα μέχρι της μεταθέσεως δικαιώματά των, 
ώστε σε κάθε περίπτωση να εξασφαλίζεται η καλύτερη δυνατή εξυπηρέ¬ 
τηση της εργασίας. 

Οι εν λόγω μεταβολές πρέπει να νομιμοποιούνται το ταχύτερον. 

Άρθρο 7. 

Δώρα εορτών 

Οι εργαζόμενοι στα ρυμουλκά θα παίρνουν τα καθοριζόμενα από τις 
υπουργικές αποφάσεις δώρα για τις εορτές των Χριστουγέννων, Νέου 
Έτους και Πάσχα. 

Άρθρον 3. 

Άδειες 

α. Τα πληρώματα των ρυμουλκών δικαιούνται από την 1η Ιανουά¬ 
ριου 1986 και στο εξής άδεια ίση με τέσσαρες ημέρες και είκοσι πέντε 
εκατοστά (4,25) της ημέρας για κάθε μήνα υπηρεσίας, δηλ. πενήντα 
μία (51) ημέρες το χρόνο, συνυπολογιζομένων Σαββάτων, Κυριακών 
και Αργιών. 

β. Μέχρι 31.12.85 για την άδεια θα έχουν εφαρμογή οι διατάξεις 
της ληξάσης την 30.6.85 Σ.Σ.Ε. 

γ. Οι άδεις θα δίδονται κατά την κρίση των εργοδοτών και ανάλογα 
με τις ανάγκες της εργασίας. 

δ. Γενικά απαγορεύεται η μη χορήγηση ετήσιας άδειας έναντι κατα- 
βολής χρηματικής αποζημιώσεως. Σε έκτακτες όμως περιπτώσεις που 
για οποιοδήποτε λόγο ο εργαζόμενος δεν έλαβε την ετήσια άδειά του, θα 
καταβάλλεται σ’ αυτόν ο ανάλογος μισθός του χρόνου αδείας. Για αυ¬ 
θαίρετες απουσίες θα εφαρμόζονται οι διατάξεις του άρθρου 65 του 
ΚΙΝΔ. 

Άρθρον 9. 

Προσλήψεις - Ιδιότητα πληρωμάτων 
Εφαρμοστέα Νομοθεσία 

Όλα τα πληρώματα των ρυμουλκών είναι ναυτικοί και υπόκεινται 
στις διατάξεις του ΚΙΝΔ. 

Συμφωνείται δε ότι η προβλεπόμενη από τον ΚΙΝΔ αποζημίωση 
λόγω απολύσεως του ναυτικού, καταβάλλεται και στους Κυβερνήτες 
των ρυμουλκών και ότι κανείς νέος δεν θα ναυτολογείται στα ρυμουλκά 
εάν δεν είναι εφοδιασμένος με ναυτικό φυλλάδιο. 

Άρθρο 10. 

Εισφοραί υπέρ Ασφαλιστικών Ταμείων κ.λπ 
Εξόφληση αποδοχών 

α. Οι εισφορές υπέρ των Ασφαλιστικών Ταμείων των εργαζομένων 
(ΝΑΤ ΙΚΑ κ.λπ.) θα βαρύνουν τον εργοδότη και τον εργαζόμενο κατά 
την νόμιμη αναλογία. 

β. Συμφωνείται ότι κατόπιν επιθυμίας των εργαζομένων οι εισφορές 
υπέρ της επαγγελματικής οργάνωσης αυτών και του Κεφαλαίου αλλη- 
λααφαλίσεώς του, θα παρακρατούνται από τις παροχές και θα αποδίδο¬ 
νται ανάλογα από τους εργοδότες. 

γ. Σε περίπτωση ασθένειας ή εργατικό ατύχημα για τους ασφαλισμέ¬ 
νους από το ΝΑΤ, εφαρμόζεται ο ΚΙΝΔ και γενικά η Ναυτική Νομοθε¬ 
σία. Για τους ασφαλισμένους στο ΙΚΑ εφαρμόζεται η Εργατική Νομοθε¬ 
σία. Ο μισθός ασθενείς ή ατυχήματος ορίζεται στο επομένο άρθρο. 

δ. Οι απολυόμενοι της εργασίας για κάθε διαφορά θα διέπονται από 
την εκάστοτε ισχύουσα συλλογική σύμβαση νόμους και διατάγματα. 

ε. Οι αποδοχές των πληρωμάτων και οι υπερωρίες θα εκκαθαρίζο¬ 
νται και θα εξοφλούνται κάθε 15νθήμερο. 

Άρθρον 11. 

Μισθοί ασθένειας 

α. Ο μισθός των πληρωμάτων σε περίπτωση ασθένειας ορίζεται σε 
ποσοστό ογδόντα πέντε τοις εκατό (85%) του βασικού μισθού. 

β. Σε περίπτωση ατυχήματος ή χειρουργικής επέμβασης θα κατα¬ 
βάλλεται ολόκληρος ο βασικός μισθός. 

γ. Σε περίπτωση νοσηλείας εκτός Νοσοκομείου ή Κλινικής, πλέον του 
οριζόμενου στις παραπάνω παραγράφους α' και β' μισθού, θα καταβάλ¬ 
λεται και αντίτιμον τροφής εκ δραχμών 218 την ημέρα. 

Άρθρον 12. 

Ταξίδια εσωτερικού 

α. Αναγνωρίζεται υποχρέωση των πληρωμάτων των ρυμουλκών να 
συμμετέχουν σε εκτέλεση ταξιδίων στο εσωτερικό για ρυμουλκήσεις ή 
ναυαγοσωστικές εργασίες με την προβλεπόμενη σύνθεση λιμένος. Κατά 
την διάρκεια των ταξιδίων, τα πληρώματα θα παίρνουν πέραν του βασι¬ 
κού μισθού, ειδικό επίδομα ταξιδιού εσωτερικού που θα υπολογίζεται 
στα 7/8 του 1/173 των βασικών μισθών για κάθε ώρα ταξιδιού από 
την ώρα αναχωρήσεως του ρυμουλκού από τον Πειραιά ή το λιμάνι της 
βάσης του και μέχρις επιστροφής εις αυτό, ως και τροφοδοσίας εκ δραχ¬ 
μών εξακοσιών (600) δρχ. την ημέρα κατ’ άτομον ή εις είδος κατά την 
κρίση του ιδιοκτήτη και ανάλογα με την εργασία. 

β) Το ειδικό επίδομα ταξιδιού υπολογίζεται επί των βασικών αποδο¬ 
χών και είναι σταθερό, μη υποκείμενο εις προσαυξήσεις λόγω Σαββάτου 
και Κυριακής, εξαιρετέων ή άλλων λόγων. 

γ) Σε περίπτωση συμφωνίας ταξιδιού εξωτερικού, αυτή θα καθορίζει 
και την αμοιβή που ασφαλώς θα είναι μεγαλύτερη από τα παραπάνω 
οριζόμενα. 

Άρθρον 13. 

Όροι εργασίας και έξτρα αμοιβές πληρωμάτων βάσεων. 

α) Τα πληρώματα των ρυμουλκών τα εργαζόμενα στις βάσεις (όπως 
αυτές ορίζονται στο άρθρο 5 της παρούσης), εάν η Εταιρεία διαθέτει στη 
βάση που εργάζονται ένα μόνο ρυμουλκό χωρίς βάρδιες, έχουν υποχρέ¬ 
ωση να διατηρούν επαφή με αυτό μετά τη λήξη της κανονικής ημερή¬ 
σιας εργασίας και να επανέρχονται όποτε τους ζητηθεί για την εξυπηρέ¬ 
τηση των αναγκών και του σκοπού των Ρυμουλκών. 

β) Οι κατά τα ανωτέρω απασχολούμενοι δικαιούνται πέραν του βασι¬ 
κού μισθού του άρθρου 1 και κατ’ αποκοπή αμοιβή ίση με το 100% αυ¬ 
τού ως και τροφοδοσίας εκ δρχ. 100 την ημέρα έκαστος. 

γ) Διευκρινίζεται ότι η αμοιβή αυτή δεν είναι εκτός έδρας επίδομα, 
αλλά κατ’ αποκοπή αμοιβή για υπερωριακή εργασία, εργασία κατά 
Σάββατα, Κυριακές, αργίες και νυκτερινή, ως και κάθε άλλη έξτρα 
αμοιβή προβλεπόμενη από την παρούσα συλλογική σύμβαση. 

Αυτονόητο είναι ότι ο τόπος καταγωγής του ναυτικού ή ο λιμήν νηο¬ 
λογίου του Ρυμουλκού δεν έχουν καμμία επίδραση για την καταβολή 
της παραπάνω κατ’ αποκοπή αμοιβής. 

δ) Σε περίπτωση που σε βάση υπάρχουν περισσότερα από ένα (1) ρυ¬ 
μουλκά της ίδιας Εταιρείας ή πλοιοκτησίας, παρέχεται η δυνατότητα 
στον εργοδότη να μην αποδεχθεί την κατά το ανωτέρω κατ’ αποκοπή 
ρύθμιση των έξτρα αμοιβών, υπό την ρητήν όμως προϋπόθεση ότι θα 
επανδρώσει τα Ρυμουλκά με τις προβλεπόμενες για την έδρα των Ρυ¬ 
μουλκών βάρδιες και θα υπόκειται στους περιορισμούς της υπερωριακή 
απασχόλησης. Δηλαδή στην περίπτωση αυτή θα εναρμονίζεται η απα¬ 
σχόληση των πληρωμάτων των Ρυμουλκών (σύστημα εναλασσομένων 
βαρδιών) και θα εφαρμόζονται όλοι οι όροι εργασίας και αμοιβών που 
περιέχονται στην παρούσα Συλλογική Σύμβαση και ισχύουν για την 
έδρα των Ελληνικών Ρυμουλκών. 

ε. Διευκρινίζεται ότι για τα Ρυμουλκά που απασχολούνται αποκλει¬ 
στικά σε έργα (κατασκευές λιμένων - προσχόσεις - μώλοι κ.λπ.) και 
απαιτείται αυξημένο ωράριο εργασίας, με διπλό μισθό, οι ώρες της κα¬ 
θημερινής εργασίας ορίζονται σε 12 κατά τας εργασίμους ημέρας. Οι δε 
πέραν αυτών καθώς τα ΣΑΒΒΑΤΑ - ΚΥΡΙΑΚΕΣ και ΑΡΓΙΕΣ θα 
αμοίβονται όπως αυτά που ισχύουν για τις έδρες. 

Άρρον 14ον 

Συμφωνείται ανεπιφύλακτα ότι παρέχεται η δυνατότητα στους ιδιο¬ 
κτήτες των Ρυμουλκών, ειδικά για την περιοχή Λιμένος Πειραιώς και 
προς καλύτερη εξυπηρέτηση των εργαζομένων και της εργασίας, να 
αποσχολούν τα πληρώματα κατά τρόπο διαφορετικό του περιγραφομέ- 
νου του άρθρου 3 της παρούσης Συλλογικής Σύμβασης, οι όροι του 
οποίου αναφέρονται κατωτέρω: 

α. Απασχόληση επί δώδεκα (12) συνέχεια ώρες κατά τις εργάσιμες 
ημέρες, ανάπαυση κατά τις επόμενες τριάντα εξ (36) ώρες, χωρίς ή 
πέρα του προβλεπομένου και καθοριζομένου συμβατικά δια της συλλο¬ 
γικής σύμβασης ημερήσιου ωραρίου εργασία να θεωρείται υπερεργασία 
ή υπερωρία από τον εργαζόμενο, με την αντίστοιχη υποχρέωση των 
εργοδοτών να μην απαιτούν τις υπολοιπόμενες για την συμπλήρωση της 


εβδομαδιαίας απασχόλησης ώρες εργασίας. 

β. Η πέρα του 12ώρου απασχόληση των πληρωμάτων είναι υπερω- 
ριακή εργασία και αμοίβεται με το 1/173 των βασικών μισθών της 
Σ.Σ. προσαυξημένου κατά 100% για κάθε ώρα, απασχόλησης πέραν 
του 12ώρου. 

γ. Κατά τις Κυριακές και εορτές θα απασχολούνται με απόλυτη σειρά 
επί 7ωρον με έξτρα αμοιβή που θα υπολογίζεται στο ένα και εμβδομή- 
ντα πέντε (1.75) των 1/25 των βασικών μισθών της Σ.Σ. για κάθε Κυ¬ 
ριακή ή εορτή που θα εργαστούν, χωρίς να υπάρχει απαίτηση αντίστοι¬ 
χης επί πλέον ανάπαυσης. 

Η πέρα του 7ωρου απασχόληση κατά τις Κυριακές και εορτές είναι 
υπερωρία και αμοίβεται με προσαύξηση του βασικού ωρομισθίου (1/ 
173)κατά 125% για τις πρώτες 4 ώρες και 175% για τις επόμενες. 

Η Κυριακή ή αργία στην περίπτωση των εργαζομένων 12-36 υπολρ- 
γίζεται από 06.00 - 06.00 της επομένης. 

δ. Ώρα έναρξης εργασίας ορίζεται η αναφερομένη στο άρθρο 3 της 
παρούσης με υποχρέωση των πληρωμάτων να προσφέρουν κατά απόλυ¬ 
της σειρά και νυκτερινή εργασία από 18.00 - 06.00 υπό τις ίδιες προϋ¬ 
ποθέσεις (12) εργασία (36) ανάπαυση ή 18.00 - 01.00 κατά τις Κυ¬ 
ριακές και εορτές. Εάν η εργασία συνεχισθεί και μετά την λήξη νυκτερι¬ 
νής βάρδιας καταβάλλεται υπερωρία για τις επί πλέον ώρες απασχόλη¬ 
σης που υπολογίζεται κατά περίπτωση ως ανωτέρω. 

ε. Σε εξαιρετικές περιπτώσεις που τα πληρώματα θα απαιτηθεί να 
επανέλθουν να εργασθούν κατά την ημέρα που συμπεριλαμβάνεται στο 
36ωρο της ανάπαυσης και εφ’ όσον το επιθυμούν και συμφωνούν, θα 
απασχολούνται τουλάχιστον επί 7ωρον αμοιβόμενοι υπερωριακώς για 
κάθε ώρα με το 1/173 του βασικού μισθού, με τις ανάλογες κατά περί¬ 
πτωση προσαυξήσεις (100%-125%-175%). 

στ. Φυσικά και στην περίπτωση που τα πληρώματα θα απασχολούνται 
με το ανωτέρω σύστημα, θα εφαρμόζονται όλοι οι άλλοι όροι της παρού¬ 
σης Σ.Σ. που δεν προβλέπεται ειδική ρύθμιση από το παρόν άρθρο και η 
αλλαγή συστήματος εργασίας θα είναι δυνατή μόνο στην αρχή κάθε 
εβδομάδας. 

Άρθρον 15ον 

ΧΑΡΑΚΤΗΡΙΣΜΟΣ ΤΟΪ ΝΑΥΤΙΚΟΥ ΕΠΑΓΓΕΛΜΑΤΟΣ 

Συμφωνείται ο χαρακτηρισμός του Ναυτικού επαγγέλματος ως βα- 
ρέως και ανθυγιεινού και υπό την προϋπόθεση ότι το ειδικό επίδομα που 
συνεφωνήθηκε και αναφέρεται στο άρθρο 2 παρ. 4 της παρούσης θα συ¬ 
νοδεύσει τον ως άνω χαρακτηρισμό εάν τούτο χορηγηθεί και στα πλη¬ 
ρώματα των ποντοπόρων πλοίων. 

Άρθρον 16ον 

α. Η παρούσα Συλλογική Σύμβαση θα ισχύει από 1ης Ιανουάριου 
1990 και θα λήξει την 3ΐην Δεκεμβρίου 1990, θα ισχύει δε για ένα 
ακόμη χρόνο εάν δεν καταγγελθεί στο μεταξύ από κάποιον από τους 
συμβαλλομένους. 

β. Η καταγγελία πρέπει να γίνει 3 μήνες προ της λήξεως της, ώστε 
να υπάρχει χρόνος συνεννοήσεων. 

Η παρούσα Συλλογική Σύμβαση συνετάγη σε τρία (3) αντίτυπα και 
υπογράφη ως κατωτέρω, έλαβε δε καθένας των συμβαλλομένων ένα 
αντίτυπο, το δε τρίτο θα υποβληθεί στο Υ.Ε.Ν. προς κύρωση. 

Οι Συμβαλλόμενοι 
Δια την Ένωση Πλοιοκτητών 
Ρυμουλκών-Ναυαγ/κών 
Ο Πρόεδρος 
(Τ.Σ. Υπογραφή) 

Ν. Α. ΤΣΑΒΛΙΡΗΣ 
Ο Γεν. Γραμματέας 
(Τ.Σ. Υπογραφή) 

ΛΟΥΚΑΣ I. ΜΑΤΣΑΣ 

-♦- 

Αριθ. 19521 (6) 

Σύσταση ίδιου Νομικού Προσώπου με το όνομα «72η Σχολική Επι¬ 
τροπή 5ου - 2ου Δημοτικού και 67ου Νηπιαγωγείου» στη Νομαρ¬ 
χία Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1) Τις διατάξεις του άρθρου 187 του ΠΔ 323/89 (ΔΚΚ). 

2) Τις διατάξεις του ΠΔ 331/1983 «Μεταβίβαση αρμοδιοτήτων του 


Δια την Πανελλήνια Ένωση 
Πληρωμάτων Ρ/κών-Ν/κών 
Ο Πρόεδρος 
(Τ.Σ. Υπογραφή) 

ΣΠ. ΚΑΤΣΑΚΟΣ 
Ο Γεν. Γραμματέας 
(Τ.Σ. Υπογραφή) 

Μ1Χ. ΜΟΝΙΟΥΔΗΣ 

Υπουργού Εσωτερικών στους Νομάρχες». 

3) Την αριθμ. Δ4/162/29.3.89 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/ 

5.4.1989 τ.Β.) περί «Σχολικής περιουσίας, δαπάνες λειτουργίας καθα¬ 
ριότητας, επισκευής και συντήρησης των σχολικών μονάδων πρωτο¬ 
βάθμιας και δευτεροβάθμιας εκπαίδευσης, σχέσεις σχολικών μονάδων 
με τους ΟΤΑ». 

4) Την αριθμ. 1113/3.7.89 απόφαση του Δημοτικού Συμβουλίου Δ. 
Αθηναίων, αποφασίζουμε: 

1. Συστήνουμε ίδιο νομικό πρόσωπο με το όνομα «72η Σχολική Επι¬ 
τροπή 5ου - 2ου Δημοτικού και 67ου Νηπιαγωγείου» στο Δήμο Αθη¬ 
ναίων του Νομού Αττικής. 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών επίπλων, εξοπλισμού και γε¬ 
νικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά σε όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 9μελές Διοικητικό Συμβούλιο 
αποτελούμενο από: 

α) Τρία (3) μέλη οριζόμενα με απόβαση του Δημάρχου ή του αρμό¬ 
διου Αντιδημάρχου μετά από πρόταση του οκείου Δημοτικού Διαμερί¬ 
σματος. Με την ίδια απόφαση ορίζεται ο Πρόεδρος και ο Α' και Β' Αντι¬ 
πρόεδρος, εκ των ανωτέρω οριζομένων μελών. 

β) Τους διευθυντές των Σχολείων. 

γ) Από έναν εκπρόσωπο του Συλλόγου Γονέων των μαθητών που 
ορίζονται με απόφαση του Δ.Σ. με του αναπληρωτές των. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης δημοτικής περιόδου. 

Η θητεία των μελών του Δ.Σ. είναι διετής. 

5. Πόροι του νομικού προσώπου είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Ο 

7. Το νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουνίου 1990 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

- 4 - 

Αριθ. 19522 (7) 

Σύσταση ίδιου Νομικού Προσώπου με το άνομα «70η Σχολική Επι¬ 
τροπή 123ου Δημοτικού» στη Νομαρχία Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1) Τις διατάξεις του άρθρου 187 του ΠΔ 323/89 (ΔΚΚ). 

2) Τις διατάξεις του ΠΔ 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

3) Την αριθμ. Δ4/162/29.3.89 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/ 

5.4.1989 τ.Β.) περί «Σχολικής περιουσίας, δαπάνες λειτουργίας καθα¬ 
ριότητας, επισκευής και συντήρησης των σχολικών μονάδων πρωτο¬ 
βάθμιας και δευτεροβάθμιας εκπαίδευσης, σχέσεις σχολικών μονάδων 


με τους ΟΤΑ». 

4) Την αριθμ. 1111/3.7.89 απόφαση του Δημοτικού Συμβουλίου Δ. 
Αθηναίων, αποφασίζουμε: 

1. Συστήνουμε ίδιο νομικό πρόσωπο με το όνομα 70η Σχολική Επι¬ 
τροπή 123ου Δημοτικού» στο Δήμο Αθηναίων του Νομού Αττικής. 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών επίπλων, εξοπλισμού και γε¬ 
νικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά σε όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές Διοικητικό Συμβούλιο 
αποτελούμενο από: 

α) Τρία (3) μέλη οριζόμενα με απόφαση του Δημάρχου ή του αρμό¬ 
διου Αντιδημάρχου μετά από πρόταση του οκείου Δημοτικού Διαμερί¬ 
σματος. Με την ίδια απόφαση ορίζεται ο Πρόεδρος και ο Α' και Β’ Αντι¬ 
πρόεδρος, εκ των ανωτέρω οριζομένων μελών. 

β) Τον Διευθυντή της Σχολικής μονάδος. 

γ) Εναν εκπρόσωπο του Συλλόγου Γονέων των μαθητών που ορίζε¬ 
ται με απόφαση του Δ.Σ. με τον αναπληρωτή του. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης δημοτικής περιόδου. 

Η θητεία των μελών του Δ.Σ. είναι διετής. 

5. Πόροι του νομικού προσώπου είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων, πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Ο 

7. Το νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουνίου 1990 

. Ο Νομάρχης 
ΓΙΑΝΝΗΣ ΕΜ. ΑΓΓΕΛΙΔΑΚΗΣ 

-♦- 

Αριθ. 19523 (8) 

Σύσταση ίδιου Νομικού Προσώπου με το όνομα «71η Σχολική Επι¬ 
τροπή 88ου Νηπιαγωγείου» στη Νομαρχία Αθηνών. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1) Τις διατάξεις του άρθρου 187 του ΠΔ 323/89 (ΔΚΚ). 

2) Τις διατάξεις του ΠΔ 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

3) Την αριθμ. Δ4/162/29.3.89 κοινή απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων και 
Περιβάλλοντος Χωροταξίας και Δημοσίων Έργων (ΦΕΚ 238/ 

5.4.1989 τ.Β.) περί «Σχολικής περιουσίας, δαπάνες λειτουργίας καθα¬ 
ριότητας, επισκευής και συντήρησης των σχολικών μονάδων πρωτο¬ 
βάθμιας και δευτεροβάθμιας εκπαίδευσης, σχέσεις σχολικών μονάδων 
με τους ΟΤΑ». 

4) Την αριθμ. 1112/3.7.89 απόφαση του Δημοτικού Συμβουλίου Δ. 
Αθηναίων, αποφασίζουμε: 

1. Συστήνουμε ίδιο νομικό πρόσωπο με το όνομα «71η Σχολική Επι¬ 
τροπή 88ου Νηπιαγωγείου» στο Δήμο Αθηναίων του Νομού Αττικής. 

2. Σκοπός του νομικού προσώπου είναι: 

Η διαχείρηση των πιστώσεων που διατίθενται για τις λειτουργικές 

δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών επίπλων, εξοπλισμού και γε¬ 
νικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά σε όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές Διοικητικό Συμβούλιο 
αποτελούμενο από: 

α) Τρία (3) μέλη οριζόμενα με απόφαση του Δημάρχου ή του αρμό¬ 
διου Αντιδημάρχου μετά από πρόταση του οκείου Δημοτικού Διαμερί¬ 
σματος. Με την ίδια απόφαση ορίζεται ο Πρόεδρος και ο Α' και Β' Αντι¬ 
πρόεδρος, εκ των ανωτέρω οριζομένων μελών. 

β) Τον Διευθυντή της Σχολικής μονάδος. 

γ) Έναν εκπρόσωπο του Συλλόγου Γονέων των μαθητών που ορίζε¬ 
ται με απόφαση του Δ.Σ. με τον αναπληρωτή του. 


4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσης δημοτικής περιόδου. 

Η θητεία των μελών του Δ.Σ. είναι διετής. 

5. Πόροι του νομικού προσώπου είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: 0 

7. Το νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 22 Ιουνίου 1990 
Ο Νομάρχης 

ΓΙΑΝΝΗΣ ΕΜ. ΑΓΓΕΛΙΔΑΚΗΣ 

